Projektin ohjausryhmän kokous Muistio

Aika 8.1.2018 klo 14-16

Paikka Turun pääkirjasto, Pieni neuvottelutila, 3. kerros

Läsnä Almgren Päivi, Kirjastotoimen ylitarkastaja,

Lounais-Suomen Aluehallintovirasto

Heino Anne (siht.), Projektisuunnittelija, Turun kaupunginkirjasto

Maunu Ulla-Maija (puheenjohtaja), Seutupalvelupäällikkö,

Turun kaupunginkirjasto

Pilppula Rebekka, Kirjastopalvelujohtaja, Turun kaupunginkirjasto

Salo Tiina, Kirjasto- ja kulttuuritoimenjohtaja, Raision kaupunginkirjasto

Tuomi Tarja, Kirjastotoimenjohtaja, Naantalin kaupunginkirjasto

Poissa Johansson Mikaela, Kirjastovirkailija, Korppoon kirjasto

Kavanti Eija, Henkilöstön kehittämispäällikkö, Turun kaupunki

Kauppila Paula, Kirjastotoimen apulaisjohtaja, Porin kaupunginkirjasto

Källvik Outi, Kirjastotoimenjohtaja, Koski TL:n kunnankirjasto

Sandvik Virpi, Kehittämissuunnittelija, Turun kaupunki

Tyysteri Laura, Kirjastonjohtaja, Someron kaupunginkirjasto

1. Puheenjohtaja avasi kokouksen ja todettiin läsnäolijat.
2. Projektin kuulumiset
   * Kyselyyn vastasi vuoden 2017 loppuun mennessä n. 65 % vastaajista. Minimitavoite oli 60 %, joten tavoite saavutettiin jo, mutta suunnitelman mukaisesti vastausaikaa pidennettiin vielä kahden viikon ajan 14.1.2018 asti.
   * Somerolla on kirjastokimpoista toistaiseksi ainoana 100 % vastaajia. Laura Tyysteri on järjestänyt Somerolla kaksi tilaisuutta, joissa ollaan yhdessä vastattu kyselyyn. Kiitokset Lauralle hyvin tehdystä esimiestyöstä!
   * Myös muissa kirjastoissa on saatu hienosti vastaajia, vaikka tämä on erityisesti isommissa kirjastoissa haaste. Projektisuunnittelija tarkisti kokouksen jälkeen vastaustilastot, ja seuraavissa kirjastoissa vastausprosentti on 100:
     + Aura
     + Kustavi
     + Marttila
     + Mynämäki
     + Naantali
     + Nousiainen
     + Oripää
     + Pyhäranta
     + Raisio
     + Somero
     + Taivassalo
     + Vehmaa
   * Kirjastoille, joissa vastausprosentti on jäänyt alhaiseksi, on tarjottu mahdollisuutta saada projektisuunnittelija paikan päälle vastaamaan kysymyksiin ja tarjoamaan vierihoitoa kyselyn täyttöön. Kirjastojen kiireistä johtuen tätä mahdollisuutta ei ole kuitenkaan haluttu käyttää. Apua on tarjottu puhelimitse ja sähköisesti, mutta valitettavasti näyttää siltä, että joissain kirjastoissa vastausprosentti jää selvästi keskiarvoa alhaisemmaksi.
   * Kun vastausaika päättyy, Anne lähettää ohjausryhmälle raportin kyselytuloksista. Raportista piilotetaan avoimet vastaukset lukuun ottamatta kyselypalautetta. Myös toimipaikkatiedot sekä ammattinimekkeet piilotetaan, jotta vastaajatiedot pysyvät anonyymeinä.
3. Tavoitteiden määrittely osaamisalueille.
   * Strategiatyöryhmä määritteli osana osaamisaluekuvauksia tavoitetasot osaamisalueille. Tavoitteet eivät vastaa projektin tarpeita, joten osaamisen tavoitteet oli tarpeen päivittää.
   * Tavoitemäärittelyjä on suunniteltu alustavasti Petri Virtasen kanssa, nyt tehtiin lopullinen määrittely.
   * Ohjausryhmä päivitti osaamisalueiden tavoitteet. Projektin analyysivaiheessa tuloksia verrataan nyt määriteltyihin tavoitteisiin.
4. Muut asiat
   * Mietitään kevään aikana, missä yhteyksissä projektia on tarpeen esitellä.
5. Seuraava kokous
   * Maanantaina 5.3.2018 klo 10-12 Pieni Neuvottelutila (Turun pääkirjasto 3. kerros).
   * Projekti päättyy 16.3.2018
6. Puheenjohtaja päätti kokouksen 16.16